<classify> Mwandishi Wetu Lindi WAZIRI Mkuu Kassim Mjaliwa amesema wanafunzi wanaosoma katika vyuovikuu mbalimbali nchini China waliozuiwa kutokana na mlipuko wa homa ya mapafuinayosababishwa na virusi vya corona wanaendelea na masomo yao kwa njia yamtandao. Aliyasema hayo jana katika mahafali ya 38 ya Chuo Kikuu Huria chaTanzania CKHT, Uwanja wa Ilulu mjini Lindi. Alisema baada ya virusi vya corona kuikumba China, vyuo vilifungwa nasasa vimefunguliwa na wanafunzi wanasoma kwa njia ya mtandao. Tehama sasa imefikia katika hatua nzuri kwa sababu mhadhiri mmojaanaweza kuwafundisha wanafunzi wake wote popote walipo kwa njia ya mtandao.Tehama imewezesha wanafunzi waliozuiwa kurudi nchini China kuendelea na masomowakiwa nyumbani kwao, alisema Majaliwa. Aliwataka wahitimu wa CKHT kutambua kwamba vyeti walivyotunukiwa nituzo halali kwa juhudi na jitihada walizoonyesha katika masomo yao, hivyowanaporejea kwenye jamii wahakikishe wanaipatia tuzo ya utendaji bora naufanisi itakayoakisi viwango vilivyoainishwa kwenye vyeti vyao. Nendeni mkaidhihirishe tuzo hii ya pili katika utendaji wenu namaisha yenu ya kila siku, iwe ni katika sekta rasmi au sekta isiyokuwa rasmi. Hakikisheni mnaonyesha tofauti katika kutafuta majibu ya maswalimbalimbali yanayowakabili Watanzania kuhusu mustakabali mzima wa kujileteamaendeleo, alisema Majaliwa. Alisema amefuatilia kwa karibu maelezo ya viongozi waliotanguliakuhusu umuhimu na hata mafanikio ya chuo hicho ambapo amewataka watambue kwambaSerikali inakiangalia kwa jicho la karibu sana kwa kuwa kimekaa kimkakati zaidikwa mustakabali wa maendeleo ya taifa. Majaliwa alisema licha ya changamoto mbalimbali zilizopo, Serikaliimeweza kuanzisha chuo hicho na kukiona kikiendelea kutanuka hadi nje ya mipakaya nchi. Haya ni mafanikio makubwa na ya kujivunia. Tunawashukuru waasisi wataifa letu kwa maono haya makubwa kuhusu Tanzania, alisema Majaliwa. Alisema mwasisi wa taifa, hayati Mwalimu Julius Nyerere aliona mbaliwakati akianzisha mchakato wa kuanzisha chuo hicho kwa kusema angependa kuonataasisi inawawezesha watu wazima wengi waweze kuendelea na elimu ya juu pasipokuacha kazi zao. Kwa nchi masikini kamaTanzania, hakuna taasisi nyingine ya elimu ya juu inayoweza kuwa ya msaadazaidi kwa watu wetu, alisema Majaliwa. Alisema kuwa ukweli wa kauli hiyo unaendelea kudhihirishwa siku hadisiku kupitia mafanikio ya chuo hicho. Tutake tusitake, elimu ya juu inayoweza kusaidia Watanzania wengizaidi ni hii ya kupitia mfumo wa elimu masafa na huria. Kwa miaka nenda rudi, chuokimehitimisha wataalamu lukuki, ambao wengi wameingia kwenye sekta mbalimbaliza utumishi na uzalishaji na kutoa mchango muhimu sana kwenye maendeleo ya nchiyetu, alisema Majaliwa.  <topic>: KITAIFA 